Íbúar við Jaðarsbraut vilja lækka umferðarhraða Bæjarráð Akraness hefur falið sviðsstjóra tækni - og umhverfissviðs að gera tillögu að hraðalækkandi aðgerðum á Jaðarsbraut . Þetta var ákveðið eftir að undirskriftarlisti barst frá íbúum við götuna . Þar er óskað eftir að gerðar verði ráðstafanir til þess að draga sem mest úr umferðarhraða við götuna . Þá segir að í götunni búi fjöldi barna og sé umferðarhraðinn of mikill . „ Börnin okkar eru mikilvægari en bílar og beinum við því þeim óskum til ykkar , ágætu bæjarráðsmenn að þið leitið allra leiða til þess að bæta þetta ófremdarástand sem hér oft á tíðum ríkir “ segir orðrétt í undirskriftarlistanum .